"வெப்பப் பரிமாற்றி" என்பது ஒரு திரவத்தில் இருந்து மற்றொரு திரவத்துக்கு செயதிறமிக்க முறையில் வெப்பப் பரிமாற்றம் செய்வதற்காக உருவாக்கப்பட்ட சாதனம் ஆகும். இதில் திரவங்கள் திடச் சுவரின் மூலமாக அவை கலந்து விடாதபடி பிரிக்கப்பட்டிருக்கலாம் அல்லது திரவங்கள் நேரடியாக தொடர்பு கொள்ளும் விதமாக இருக்கலாம். வெப்பப் பரிமாற்றிகள் குளிர்ப்பதனம், காற்றுப்பதனம், வெளிச் சூடாக்கல், மின் உற்பத்தி மற்றும் வேதிச் செயல்பாடுகள் ஆகியவற்றில் பரவலாகப் பயன்படுத்தப்படுகின்றன. வெப்பப் பரிமாற்றியின் ஒரு பொதுவான எடுத்துக்காட்டு காரில் உள்ள ரேடியேட்டர் ஆகும். அதில் சூடான ரேடியேட்டர் திரவமானது ரேடியேட்டர் புறப்பரப்பின் மீது பாயும் காற்றின் மூலமாகக் குளிர்விக்கப்படுகிறது.

இணைப் பாய்வு, கிடைமட்டப் பாய்வு மற்றும் குறுக்குப் பாய்வு ஆகியவை பொதுவான வகை வெப்பப் பரிமாற்றிப் பாய்வுகளாக இருக்கின்றன. இணைப்பாய்வில் வெப்பப் பரிமாற்றம் ஏற்படும் சமயத்தில் இரண்டு திரவங்களும் ஒரே திசையில் நகரும். கிடைமட்டப் பாய்வில் இரண்டு திரவங்களும் எதிர் திசையில் நகரும் மற்றும் குறுக்குப் பாய்வில் இரண்டு திரவங்களும் ஒன்றுக்கொன்று செங்கோணங்களில் நகரும். வெப்பப் பரிமாற்றிக்கான பொதுவான கட்டுமானங்களில் ஓடு மற்றும் குழாய், இரைட்டைக் குழாய், வெளித்தள்ளியத் துடுப்புக் குழாய், சுழற்சித் துடுப்புக் குழாய், யு.குழாய் மற்றும் அடுக்கப்பட்ட தகடு போன்றவை அடங்கும்.

பொறியாளர்கள் வெப்பப் பரிமாற்றியின் கருத்தியலான வெப்பப் பரிமாற்றத்தைக் கணக்கிடும் போது அவர்கள் இரண்டு திரவங்களின் மாறுபடும் நிலைகளுக்கு இடையில் உள்ள இயக்க வெப்பநிலை மாறுபாடுகள் சார்ந்து முயற்சி செய்கின்றனர். இந்த எளிமையான அமைப்புகளைக் கணக்கில் எடுத்துக்கொண்டால் 'சராசரி' வெப்பநிலையாக லாக் சராசரி வெப்பநிலை மாறுபாடு (log mean temperature difference) (LMTD) பொதுவாக பயன்படுத்தப்படுகிறது. மிகவும் சிக்கலான அமைப்புகளில் LMTD இன் நேரடி அறிவு கிடைப்பதில்லை. மாறாக பரிமாற்ற அலகுகளின் எண்ணிக்கை (number of transfer units) (NTU) முறை பயன்படுத்தப்படலாம்.

வெப்பப் பரிமாற்றிகள்
ஒடுக்க வெப்பப் பரிமாற்றம்
கதிரியக்கம்
செயல் பரிமாற்றம்